Referat generalforsamling AJF 26 Feb. 2025

Der var 16 fremmødte til generalforsamlingen, som startede med at vælge Verner Bondesen som dirigent. Kenneth Graversen valgt som referent.

Første punkt var formandens beretning:

Vi startede med et minuts stilhed for at mindes vores mangeårige medlem Jørgen Lund, som gik bort 16 maj 2024.

Jørgen har været en stor drivkraft med hjælp i foreningen, og han har bidraget med mange år i bestyrelsen. Bla. som kasserer.  
Hjælp til feltskydning har han også ydet.  
Og da Mårhundene kom snigende, blev det for Jørgen en mærkesag at få dem bekæmpet.

Så berettede Erik Nielsen om mårhunde arbejdet:  
Mårhundeudvalget var repræsenteret ved Varde Å dag med en stand. Der er det seneste år nedlagt 135 mårhunde, som er indrapporteret.

Foreningens flittigste mårhundejæger, Verner fik årets mårhundepokal for nedlæggelse af 13 mårhunde.

Så berettede Georg lidt fra riffeludvalget:   
AJF passede igen en af banerne ved en vel-gennemført feltskydning på Kallemærsk hede.  
Og vores riffelindskydning havde 38 fremmødte jægere. Heraf 8 fra Alslev.

Så havde vi igen holdt flugtskydning/hyggeaften i Jens’ grusgrav. Der var 13 fremmødte, som hyggede sig gevaldigt. Jørgen Gregersen vandt pokalen.  
Der lød en stor tak til Jens for lån af hans perle på Forumvej.

Så fortalte Niller lidt om engjagten: Der havde været for vådt til at slå græs med traktor derude, og sivene havde været for seje for buskrydderen.  
Men til gengæld havde det våde efterår givet vand i engene, og fodring derude havde trukket ænder til, så der var skudt mange derude. Anslået op til 100 stk. hen over efteråret.

Der var solgt 7 årskort og 31 gæstekort. Så økonomien i engjagten er fin.

Niller sluttede med at takke alle for deres hjælp med fodring og diverse derude.

Så fremlagde kassereren regnskabet, som i år gav et beskedent underskud på ca. 460,-. Kontingentet bliver på det grundlag bibeholdt.

Så var der valg til bestyrelsen. Georg og Kevin forlod bestyrelsen. I stedet blev Niller og Christian Hansen valgt ind.

Som ny suppleant blev Henrik Lundgaard valgt.

Bilagskontrollør blev nyvalgt Lisbeth Weber.

Som årets jagtkammerat blev valgt Georg Kristensen for hans store indsats på riffelområdet.

Ikke det store under eventuelt, så generalforsamlingen sluttede i god ro og orden.

Herefter var der smørrebrød, øl og kaffe.